**

FELHÍVÁS

Kedves Kézművesek, Termelők!

**Az Apáczai Csere János Művelődési Központban 2019. július 20-án (szombaton) megrendezésre kerülő KÁNIKULA FESZTIVÁL rendezvényre kézművesek, termelők jelentkezését várjuk.**

A rendezvény vásári programja 14.00 - 20.00 óráig tart, mely jó idő esetén szabadtéren (az udvaron), rossz idő esetén az Apáczai Művelődési Központ épületében kerül megrendezésre (8900 Zalaegerszeg, Apáczai tér 5.).

A jelentkezőknek 1 db sörasztalt (200 cm \* 60 cm) és 1db sörpadot biztosítunk.
(Áramot és paravánt nem tudunk biztosítani!)

A rendezvényre a mellékelt Jelentkezési lapon lehet jelentkezni.

A részvétel díja: **1500 Ft** *(számlaigényüket kérjük, hogy előre jelezzék a Jelentkezési lapon!)*

A standok elfoglalása a rendezvény napján 10-13 óra között lehetséges, a helyek kiosztása érkezési sorrendben történik. Minden standon legkésőbb 13.30 óráig be kell rendezkedni!

Mellékelten küldjük a jelentkezési lapot, tájékoztatásképpen word formátumban a programot. Kérünk mindenkit, hogy az olvashatóan kitöltött jelentkezési lapot, **lehetőleg elektronikusan kitöltve,** email-ben juttassa el az alábbi email-címre:

**kanikulafesztival@gmail.com**

**A hiányosan kitöltött jelentkezési lapokat nem áll módunkban elfogadni!**

A kinyomtatott, aláírt példányokat a rendezvényen gyűjtjük majd össze.

**Jelentkezési határidő: 2019. július 10. (szerda) 16:00 óra**

**A rendezvényre max. 20 kézművest tudunk fogadni, így kérünk mindenkit, hogy időben küldje el jelentkezését!**

A Jelentkezési lap beérkezését követően a jelentkezők visszaigazolást kapnak e-mailben, ezt követően kérjük a részvételi díjat azonnal, de legkésőbb **2019. július 12. (péntek) 16:00 óráig** a következő bankszámlaszámra utalni: Keresztury Dezső VMK  11749008-15560988 (OTP). **Az utalás megjegyzés rovatában kérjük feltüntetni a résztvevő nevét, és a "Kánikula Fesztivál" jeligét!** A befizetésről szóló nyugtát/számlát a résztvevők a rendezvényen kapják kézhez. A részvételi díj megfizetésének elmaradása esetén a foglalt helyet a várólistáról feltöltjük.

**További információ, felvilágosítás:**

Rákos Esztella rendezvényszervező

Mobil: +3630/3620566

E-mail: kanikulafesztival@gmail.com